**Ministru kabineta noteikumu projekta "Darbības programmas "Izaugsme un nodarbinātība" prioritārā virziena "Vides aizsardzības un resursu izmantošanas efektivitāte" 5.5.1. specifiskā atbalsta mērķa "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" trešās projektu iesniegumu atlases kārtas "Ieguldījumi kultūras un dabas mantojuma attīstībai nacionālas nozīmes attīstības centru pašvaldībās" īstenošanas noteikumi" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts "Darbības programmas "Izaugsme un nodarbinātība" prioritārā virziena "Vides aizsardzības un resursu izmantošanas efektivitāte" 5.5.1. specifiskā atbalsta mērķa "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" trešās projektu iesniegumu atlases kārtas "Ieguldījumi kultūras un dabas mantojuma attīstībai nacionālas nozīmes attīstības centru pašvaldībās" īstenošanas noteikumi" (turpmāk – MK noteikumu projekts) izstrādāts pamatojoties uz:1. Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu;
2. MK 2017. gada 20. jūnija sēdē apstiprināto ziņojumu "Informatīvais ziņojums "Par Eiropas Savienības struktūrfondu un Kohēzijas fonda investīciju ieviešanas statusu"" (prot. Nr. 31, 39.§), kurā norādīts, ka Sadarbības partneru darba grupas par Eiropas Savienības struktūrfondu un Kohēzijas fonda jautājumiem 2017. gada 17. maija sēdē Vides aizsardzības un reģionālās attīstības ministrijai (turpmāk – VARAM) sadarbībā ar Kultūras ministriju (turpmāk – KM) ir dots uzdevumus izstrādāt un noteiktā kārtībā virzīt apstiprināšanai 5.5.1. specifiskā atbalsta mērķa "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" (turpmāk – 5.5.1. SAM) jaunās kārtas ieviešanas nosacījumus un kritērijus. Uzdevums dots, ņemot vērā nepieciešamību paātrināt un vienkāršot integrētu teritoriālo investīciju ieviešanu;
3. MK 2017. gada 26. jūnija rīkojumu Nr. 329 "Grozījumi Ministru kabineta 2015. gada 10. novembra rīkojumā Nr. 709 "Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai"" (turpmāk – grozījumi MK rīkojumā Nr. 709).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Eiropas Komisija 2014. gada 11. novembrī apstiprināja Latvijas izstrādāto darbības programmu "Izaugsme un nodarbinātība" (turpmāk – DP). DP noteikts, ka DP prioritārā virziena "Vides aizsardzības un resursu izmantošanas efektivitāte" 5.5.1. specifiskā atbalsta mērķa "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" ietvaros paredzēts saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus.Šobrīd ir spēkā MK 2016. gada 24. maija noteikumi Nr. 322 "Darbības programmas "Izaugsme un nodarbinātība" prioritārā virziena "Vides aizsardzības un resursu izmantošanas efektivitāte" 5.5.1. specifiskā atbalsta mērķa "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" īstenošanas noteikumi" (turpmāk – MK noteikumi Nr. 322). MK noteikumos Nr. 322 ir noteiktas divas 5.5.1. SAM atlases kārtas:1) pirmā atlases kārta "Ieguldījumi kultūras un dabas mantojuma attīstībai visā Latvijas teritorijā (tai skaitā Rīgā), izņemot pārējās Baltijas jūras piekrastes pašvaldības" (turpmāk – pirmā atlases kārta);2) otrā atlases kārta "Ieguldījumi kultūras un dabas mantojuma attīstībai pašvaldībās, kuru administratīvā teritorija robežojas ar jūru (izņemot Rīgu)" (turpmāk – otrā atlases kārta).Ar MK 2016. gada 20. decembra rīkojumu Nr. 779 "Par 5.5.1. specifiskā atbalsta mērķa "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" projektu iesniegumu iesniedzēju saraksta apstiprināšanu" ir noteikti 5.5.1. SAM pirmās atlases kārtas un otrās atlases kārtas projektu iesniegumu iesniedzēji.2. Eiropas Parlamenta un Padomes 2013. gada 17. decembra Regula (ES) Nr. 1301/2013 *par Eiropas Reģionālās attīstības fondu un īpašiem noteikumiem attiecībā uz mērķi "Investīcijas izaugsmei un nodarbinātībai" un ar ko atceļ Regulu (EK) Nr. 1080/2006* 7. pants paredz, ka vismaz pieci procenti valstij pieejamā Eiropas Reģionā un attīstības fonda (turpmāk – ERAF) finansējuma jānovirza ekonomisko, sociālo, demogrāfisko, vides un klimata izaicinājumu risināšanai pilsētās, balstoties uz integrētām pašvaldību attīstības programmām, ņemot vērā arī pilsētu un lauku teritoriju mijiedarbību.Nodrošinot pašvaldību integrēto attīstības programmu īstenošanu un tajās noteikto problēmu risināšanu, nacionālo attīstības centru pašvaldības (Daugavpils, Jelgava, Rīga, Valmiera un Ventspils) ir identificējušas nepieciešamību integrētu teritoriālo investīciju veidā īstenot arī uz kultūras un dabas matojuma saglabāšanu, aizsargāšanu un attīstīšanu vērstus projektus. Šāda veida investīcijas ir viena no vietējā līmeņa definētajām sociālekonomiskās attīstības prioritātēm, ņemot vērā vietējos apstākļus un potenciālu, nodrošinot integrētu un ilgtspējīgu teritorijas attīstību kopumā.3.  Lai paātrinātu investīciju piesaisti nacionālas nozīmes attīstības centru pašvaldībās, MK 2017.gada 13.jūnija sēdē tika apstiprināti grozījumi MK rīkojumā Nr.709, attiecīgi veicot finansējuma pārdali no 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" (turpmāk – 5.6.2. SAM) uz 5.5.1. SAM, kas ir pamats 5.5.1. SAM trešās atlases kārtas "Ieguldījumi kultūras un dabas mantojuma attīstībai nacionālas nozīmes attīstības centru pašvaldībās" (turpmāk – trešā atlases kārta) izveidei.MK noteikumu projekts paredz 5.5.1.SAM trešās atlases kārtas īstenošanas nosacījumus, mērķi un sasniedzamos iznākuma un finanšu rādītājus, mērķa grupu, 5.5.1.SAM pieejamo finansējumu, prasības projektu iesniedzējiem, atbalstāmo darbību un izmaksu attiecināmības nosacījumus, tai skaitā valsts atbalsta komercdarbībai nosacījumus. MK noteikumu projekts nosaka, ka KM ir 5.5.1. SAM atbildīgā iestāde. VARAM sadarbojoties, ar KM nodrošina 5.5.1. SAM trešās atlases kārtas īstenošanas nosacījumu, izmaksu un ieguvumu analīzes (finanšu analīzes un ekonomiskās analīzes) un metodisko norādījumu izstrādi, projektu iesniegumu vērtēšanas kritēriju, kā arī šo kritēriju piemērošanas metodikas izstrādi. KM, sadarbojoties ar VARAM, nodrošina 5.5.1. SAM trešās atlases kārtas rādītāju sasniegšanas un īstenošanas uzraudzību. Sadarbības iestādes funkcijas pilda Centrālā finanšu un līgumu aģentūra (turpmāk – CFLA). Savukārt Finanšu ministrija (turpmāk – FM) kā vadošā iestāde slēdz deleģēšanas līgumu ar Daugavpils, Jelgavas, Rīgas, Valmieras un Ventspils pilsētas pašvaldībām, deleģējot tām projektu atlases veikšanas funkciju[[1]](#footnote-2) (turpmāk – deleģēšanas līgums). Pašvaldība, ar kuru noslēgts deleģēšanas līgums, organizē projektu iesniegumu atlasi, kā arī izstrādā projektu iesniegumu atlases nolikumu, saskaņojot to ar FM, KM un VARAM.3.1. **5.5.1.SAM trešās atlases kārtas atlases veids** MK noteikumu projektā paredzēts, ka 5.5.1. SAM trešo atlases kārtu īsteno ierobežotas projektu iesniegumu atlases veidā.3.2. **5.5.1.SAM trešās atlases kārtas projektu iesniedzēji**Projektu iesniedzējs 5.5.1. SAM trešajā atlases kārtā ir nacionālas nozīmes attīstības centru pašvaldība – Daugavpils, Jelgavas, Rīgas, Valmieras un Ventspils pilsētas pašvaldība vai tās izveidota iestāde vai iepriekš minētās pašvaldības kapitālsabiedrība, kas veic pašvaldības deleģēto pārvaldes uzdevuma izpildi. Kā projekta iesniedzēji ir noteiktas tās nacionālas nozīmes attīstības centru pašvaldības, kuras ir identificējušas nepieciešamību integrētu teritoriālo investīciju veidā īstenot arī uz kultūras un dabas matojuma saglabāšanu, aizsargāšanu un attīstīšanu vērstus projektus, un kas attiecīgi samazina savai pašvaldībai pieejamo 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" (turpmāk - 5.6.2. SAM) finansējumu, atbilstoši grozījumiem MK rīkojumā Nr.709 norādītajam.3.3. **5.5.1. SAM trešās atlases kārtas ieviešanas mehānisms**MK noteikumu projekts nosaka, ka apstiprināta pašvaldību attīstības programma ir priekšnosacījums investīcijām 5.5.1. SAM trešās atlases kārtas ietvaros. Visas projektu idejas tiek iekļautas pašvaldību attīstības programmas investīciju plānā. MK noteikumi paredz, ka 5.5.1. SAM trešajā atlases kārtā tiek atbalstīti VARAM izveidotajā Reģionālās attīstības koordinācijas padomē (turpmāk – RAKP) saskaņotajās pašvaldību attīstības programmās paredzētie projekti. RAKP tiek veidota kā konsultatīva institūcija ar plašu pārstāvniecību[[2]](#footnote-3), jo tā ne tikai saskaņo pašvaldību attīstības programmas, bet arī sniedz atzinumu par projektu nepārklāšanos ar citiem projektiem[[3]](#footnote-4). Tās sastāvs, pienākumi un tiesības ir noteikti MK 2015. gada 27. oktobra noteikumos Nr.614 "Reģionālās attīstības atbalsta pasākumu īstenošanas, novērtēšanas un finansēšanas kārtība" (turpmāk – MK noteikumi Nr. 614). RAKP apstiprina SAM, kas tiek īstenoti integrētu teritoriālo investīciju ietvaros, finansējuma un sasniedzamo iznākuma rādītāju sadalījumu starp nacionālās nozīmes attīstības centriem. 5.5.1. SAM trešās kārtas ietvaros RAKP iesaiste nodrošina vairāku līmeņu kontroles mehānismu, lai apstiprināšanai tiktu virzīti MK noteikumu projekta nosacījumiem atbilstoši projekti. Vienlaikus tiks kontrolēta plānoto darbību atbilstība 5.5.1. SAM mērķim un sasniedzamo iznākuma rādītāju apjoms. MK noteikumi paredz, ka projektu iesniegumu vērtēšanu veic republikas pilsētas pašvaldības izveidota projektu iesniegumu vērtēšanas komisija. Projektu pēc tā izvērtēšanas republikas pilsētas pašvaldības projektu iesniegumu vērtēšanas komisijā un galīgās pārbaudes par projekta iesnieguma atbilstību normatīvajam aktam par SAM īstenošanu un projekta iesnieguma vērtēšanas kritērijiem veikšanas (atbilstoši deleģēšanas līgumā noteiktajam) un lēmuma par projekta apstiprināšanu, vai atzinuma par nosacījumu izpildi, iesniedz sadarbības iestādē vienošanās par projekta īstenošanu noslēgšanai. Grozījumus 5.5.1. SAM trešās atlases kārtas finansējuma un sasniedzamo iznākuma rādītāju sadalījumā veic atbilstoši MK noteikumos Nr. 614 noteiktajai kārtībai.Intervences kodi un būtiskākās attiecināmās izmaksas 5.5.1. SAM ietvaros būvniecībai ir šādas:

|  |  |  |
| --- | --- | --- |
| Nr. | Intervences koda nosaukums | Attiecināmās izmaksas  |
| 92. | Publisko tūrisma objektu un vērtību aizsardzība, pilnveidošana un popularizēšana | * jaunas būves, tai skaitā infrastruktūras, kas nodrošina kultūras un dabas mantojuma objekta sasniedzamību un pieejamību (ielu, gājēju ceļu, gājēju tiltu, tiltu, labiekārtotu laukumu ar segumu, krasta stiprinājumu, veloceļu, izziņas taku, laipu, kāpņu, apgaismojuma), būvniecība un ar to saistītās publiskās ārtelpas attīstība;
 |
| 94. | Publisko kultūras un mantojuma vērtību aizsardzība, pilnveidošana un popularizēšana | * esošas būves, tai skaitā infrastruktūras, kas nodrošina kultūras un dabas mantojuma objekta sasniedzamību un pieejamību (ielu, gājēju ceļu, gājēju tiltu, tiltu, labiekārtotu laukumu ar segumu, krasta stiprinājumu, laipu, kāpņu, apgaismojuma) atjaunošana, konservācija, pārbūve vai restaurācija un ar to saistītās publiskās ārtelpas attīstība;
* būvuzraudzības, autoruzraudzības, arheoloģiskās uzraudzības izmaksas;
* arheoloģiskās izpētes izmaksas;
* telpu aprīkošana pielāgošana vēsturisko priekšmetu glabāšanai, restaurācijai un pakalpojumu sniegšanai.
 |

3.4. **5.5.1. SAM trešās atlases kārtas iznākuma un rezultāta rādītāji**MK noteikumu projekts nosaka 5.5.1. SAM trešās atlases kārtas ietvaros plānotos projekta līmeņa iznākuma rādītājus un 5.5.1. SAM līmeņa rezultāta rādītāju, kas sasniedzami līdz 2023. gada 31. decembrim. Iznākuma rādītāju uzraudzība tiks veikta atbilstoši RAKP apstiprinātajās pašvaldību attīstības programmās plānotajiem sasniedzamajiem iznākuma rādītājiem. 3.5. **5.5.1. SAM trešās atlases kārtai pieejamais finansējums**MK noteikumu projekts nosaka 5.5.1 SAM trešās atlases kārtai pieejamo finansējuma apjomu, tajā skaitā sadalījumā pa finansējuma avotiem. MK noteikumu projekta paredz, ka 5.5.1. SAM trešās atlases kārtas ietvaros nacionālas nozīmes attīstības centriem (Daugavpils, Jelgavas, Rīgas, Valmieras un Ventspils pilsētas pašvaldībām) ir pieejams ERAF jeb virssaistību finansējums 24 919 516 *euro* apmērā. Virssaistību finansējums 5.5.1. SAM trešajai kārtai tiek pārdalīts no 5.6.2. SAM pirmajai atlases kārtai "Ieguldījumi degradēto teritoriju revitalizācijā nacionālas nozīmes attīstības centru pašvaldībās" pieejamā virssaistību finansējuma. Finansējuma pārdale no 5.6.2.  SAM uz 5.5.1. SAM nemaina katrai nacionālas nozīmes attīstības centra pašvaldībai kopējo pieejamo finansējuma apjomu, kas ir paredzēts integrētu teritoriālo investīciju īstenošanai[[4]](#footnote-5), mainās tikai finansējuma avots no 5.6.2. SAM uz 5.5.1. SAM tām nacionālas nozīmes attīstības centru pašvaldībām, kuras ir identificējušas nepieciešamību īstenot projektus 5.5.1. SAM ietvaros, atbilstoši apstiprinātajiem grozījumiem MK rīkojumā Nr.709. Detalizēts finansējuma un rezultātu sadalījums starp republikas pilsētām 5.5.1. SAM ietvaros tiks noteikts, republikas pilsētām iesniedzot precizējumus attīstības programmu investīciju plānos saskaņošanai RAKP.MK noteikumu projekts nosaka avansa piešķiršanas nosacījumus un avansa apmēru, kas var būt līdz 90 procentiem no projektam piešķirtā ERAF jeb virssaistību finansējuma. Šāds avansa apjoms pieļaujams, ņemot vērā nepieciešamību paātrināt integrētu teritoriālo investīciju ieviešanu un to, ka pēc projektu ideju apstiprināšanas RAKP pašvaldības sagatavo un iesniedz vērtēšanai augstas gatavības ar būvniecību saistītos projektus. Pieļaujami gadījumi, kad par projekta būvniecības darbībām projekta iesnieguma iesniegšanas brīdī jau ir noslēgts būvdarbu līgums un uzsākti būvdarbi. Jāņem vērā arī izmaksu veikšanas periods, piemēram, projektos, kas nav saistīti ar valsts atbalstu komercdarbībai, pirms projekta iesnieguma iesniegšanas var būt veiktas projekta pamatojošās dokumentācijas sagatavošanas izmaksas (attiecināmas, ja izmaksas veiktas pēc 2014. gada 1. janvāra), un būvdarbu izmaksas (attiecināmas, ja tās veiktas pēc MK noteikumu spēkā stāšanas dienas). Avansa apjoms katram projektam ir individuāls. Nosakot projekta avansa apmēru, ņem vērā finansējuma saņēmēja spēja sešu mēnešu laikā pēc avansa maksājuma saņemšanas iesniegt sadarbības iestādē maksājuma pieprasījumu piešķirtā avansa maksājuma apmērā. Avansu var izmaksāt vairākos maksājumos.3.6. **5.5.1. SAM trešās atlases kārtas atbalstāmās darbības**MK noteikumu projekts nosaka, ka 5.5.1. SAM trešās atlases kārtas ietvaros ir atbalstāmas darbības, kas sekmē specifiskā atbalsta mērķa un uzraudzības rādītāju sasniegšanu un ir iekļautas pašvaldības attīstības programmas investīciju plānā: * 1. arhitektūras, arheoloģijas, vēstures, kā arī pilsētbūvniecības pieminekļu, atjaunošana, konservācija, pārbūve un restaurācija;
	2. ar kultūras un dabas mantojumu saistītās infrastruktūras būvju atjaunošana, konservācija, pārbūve, restaurācija vai jaunu infrastruktūras būvju būvniecība un publiskās ārtelpas[[5]](#footnote-6) attīstīšana atbalstāmo objektu apkārtnē;
	3. jaunu pakalpojumu izveide, paplašinot kultūras un dabas mantojuma saturisko piedāvājumu;
	4. projekta vadības nodrošināšana;
	5. publicitātes pasākumi par projekta īstenošanu.

Kultūras vai dabas mantojuma objekts trešās atlases kārtas ietvaros ir esoša vai jauna infrastruktūra (tai skaitā tūrisma infrastruktūra) vai teritorija, kas ir saistīta ar nozīmīgu kultūras vai dabas mantojuma saglabāšanu, aizsargāšanu vai attīstīšanu, nodrošinot investīciju ilgtspēju un sociālekonomiskā potenciāla attīstību. Tie var būt gan objekti, kuriem atbilstoši likumam “Par kultūras pieminekļuaizsardzību” ir piešķirts valsts aizsargājama kultūras pieminekļa status, gan objekti un vietas Baltijas jūras piekrastē ar unikālu nacionālu un starptautisku nozīmi, kas veido piekrastes vienotu dabas un kultūras mantojumu, gan citi objekti, kas iekļauti pašvaldības attīstības programmu investīciju plānos un atbilst SAM 5.5.1. mērķim un SAM 5.5.1. trešās atlases kārtas noteikumos noteiktajam kultūras un dabas mantojuma objekta definējumam. Trešās atlases kārtas ietvaros ir atbalstāma tādu jaunu tūrisma pakalpojumu izveide, kuri ir saistīti ar kultūras un dabas mantojumu. Kultūras un dabas mantojuma definīcija atbilst Konvencijas par pasaules kultūras un dabas mantojuma aizsardzību 1.  un 2. pantā noteiktajai definīcijai.3.7. **5.5.1. SAM trešās atlases kārtas izmaksu attiecināmība**MK noteikumu projektā paredzētas attiecināmās un neattiecināmās izmaksas, kas nepieciešamas projektā plānoto darbību īstenošanai. Attiecināmajās izmaksās ir iekļaujamas projekta vadības personāla atlīdzības izmaksas; projekta īstenošanas personāla atlīdzības izmaksas; projekta pamatojošās dokumentācijas sagatavošanas izmaksas; būvdarbu izmaksas; telpu aprīkošana un pielāgošana pakalpojumu, kas ir saistīti ar kultūras un dabas mantojumu sniegšanai (tai skaitā tūrisma pakalpojumu) (tai skaitā bibliotēkas vai tūrisma informācijas centra izveidei) izmaksas, izmaksas, kas nepieciešamas būves vai tās daļas pieņemšanai ekspluatācijā; ar kultūras un dabas mantojumu saistītās ekspozīcijas izmaksas, aprīkojuma iegādes, uzstādīšanas un restaurācijas izmaksas; izmaksas, kas saistītas ar būves nodošanu ekspluatācijā; ar projekta darbībām tieši saistīto publicitātes pasākumu izmaksas; pievienotās vērtības nodokļa maksājumi.Lai veicinātu uz SAM mērķi un rezultātu orientētu investīciju veikšanu, MK noteikumu projektā vairākām izmaksu pozīcijām tiek noteikti procentuālie ierobežojumi, piemēram, projekta pamatojošās dokumentācijas sagatavošanas, būvuzraudzības, autoruzraudzības un arheoloģiskās uzraudzības, telpu aprīkošanas un pielāgošanas kultūras un dabas mantojuma pakalpojumu sniegšanai (tai skaitā tūrisma pakalpojumu), ekspozīcijas, aprīkojuma iegādes un uzstādīšanas izmaksām, publicitātes pasākumu izmaksām, neparedzētajiem izdevumiem.Atbilstoši metodikai par netiešo izmaksu vienotās likmes piemērošanu projekta izmaksu atzīšanā[[6]](#footnote-7) projekta vadības un projekta īstenošanas personāla netiešajām izmaksām ir piemērojama vienotās likmes metode. Netiešo izmaksu vienoto likmi nepiemēro projektiem, kas kvalificējami kā valsts atbalsts komercdarbībai, izņemot, ja konkrētā izmaksu kategorija ir attiecināma atbilstoši attiecīgajam atbrīvojuma noteikumam.Neattiecināmajās izmaksās iekļaujamas tās izmaksas, kas pārsniedz attiecināmo izmaksu apjomu, izmaksas, kas nav noteiktas kā attiecināmās izmaksas, bet ir nepieciešamas projekta īstenošanai un izmaksas, kuras sedz projekta iesniedzējs. Valsts atbalsta komercdarbībai gadījumā jāievēro, ka projekta neattiecināmās izmaksas nefinansē no publiskajiem resursiem. Neattiecināmās izmaksas finansējuma saņēmējs sedz no saviem līdzekļiem.Neparedzētie izdevumi projektos ir plānojami atbilstoši vadlīnijām attiecināmo un neattiecināmo izmaksu noteikšanai 2014.-2020. gada plānošanas periodā[[7]](#footnote-8), kas paredz, ka neparedzēti izdevumi ir izdevumi papildu darbu vai pakalpojumu veikšanai, kas neparedzamu apstākļu dēļ ir kļuvuši nepieciešami, lai varētu nodrošināt par projekta īstenošanu noslēgtā līguma izpildi, ja finansējuma saņēmējs veicis visus plānošanas pasākumus, lai šādus izdevumus novērstu. Nosakot neparedzēto izmaksu ierobežojumu projektā – piecu procentu apmērā no projekta kopējām attiecināmajām tiešajām izmaksām, ir ņemta vērā Eiropas Savienības fondu 2007.-2013.gada plānošanas perioda pieredze, kas liecina, ka neatkarīgi no projekta gatavības pakāpes, neparedzēto izmaksu iekļaušana projektos mazina projektu īstenošanas riskus.MK noteikumu projekts paredz, ka projekta izmaksas ir attiecināmas no šo noteikumu spēkā stāšanās dienas, izņemot projekta pamatojošās dokumentācijas sagatavošanas izmaksas, kas ir attiecināmas, ja tās veiktas pēc 2014. gada 1. janvāra, izņemot valsts atbalsta komercdarbībai gadījumā, kad izmaksas ir attiecināmas no projekta iesnieguma iesniegšanas brīža. 3.8. **5.5.1. SAM trešās atlases kārtas valsts atbalsta komercdarbībai nosacījumi**Izstrādājot noteikumu projektu, ir ņemtas vērā ar valsts atbalsta komercdarbībai saņemšanu saistītās normas.MK noteikumu projekta ietvaros ir pieļaujams valsts atbalsts komercdarbībai saskaņā ar Komisijas 2014. gada 17. jūnija regulas (ES) Nr.651/2014, *ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu* (turpmāk – Komisijas regula Nr.651/2014) 53. pantu, ja atbalstu plānots piešķirt pašvaldībām, pašvaldību iestādēm, pašvaldību kapitālsabiedrībām, kas veic pašvaldības deleģēto pārvaldes uzdevumu izpildi.Noteikumu projekts detalizēti regulē gadījumus, kad izmaksas tiek klasificētas kā valsts atbalsts komercdarbībai, sniedzot atsauces uz Komisijas regulu Nr.651/2014 attiecīgajiem punktiem.Noteikumu projektā noteikti nosacījumi, kurus nepieciešams izvērtēt, sniedzot valsts atbalstu, tajā skaitā piemērojamā valsts atbalsta robežvērtība, specifiskie nosacījumi Komisijas regula Nr.651/2014 konkrētā mērķa ietvaros noteiktām atbalstāmajām darbībām un nozarēm, grūtībās nonākušu uzņēmumu definīcija, nosacījumi par atbalsta summēšanu (kumulēšanu) ar citu valsta atbalstu, lēmuma pieņemšanas termiņš un citi nosacījumi.Noteikumu projekts nosaka, ka, ja valsts atbalstu komercdarbībai sniedz saskaņa ar Komisijas regulas Nr. 651/2014 53. pantu, finansējuma saņēmējam jāveic atbalsta likmes pārrēķinu pārskata perioda (projekta dzīves cikla) beigās un jāatmaksā sadarbības iestādei starpību starp faktisko peļņu no pamatdarbības un plānoto pelņu no pamatdarbības, kā arī noteiktumu projekts nosaka, ka šādu projektu dokumentāciju glabā atbilstoši Komisijas 2014. gada 3. marta Deleģētās Regulas (ES) Nr.480/2014 *ar kuru papildina Eiropas Parlamenta un Padomes Regulu (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu* (turpmāk - Komisijas regulas Nr. 480/2014) 1. pielikumā noteiktajam projekta pārskata periodam (projekta dzīves ciklam).Projekta pārskata periodu (projekta dzīves ciklu) nosaka projekta iesniedzējs un projekta pārskata perioda (projekta dzīves cikla) beigas ir uzskatāmas par brīdi, kurā projekta ietvaros izveidotā infrastruktūra vairs netiek izmantota atbilstoši specifiskā atbalsta mērķim vai arī sadarbības iestādei zūd tiesiskais pamats nodrošināt projekta uzraudzību (piemēram, īpašumtiesību maiņa, projekta īstenotāja tiesiskās darbības izbeigšanās u.tml.). Šādi apstākļi objektīvi var iestāties ātrāk, nekā Komisijas regulas Nr. 480/2014 1. pielikumā noteiktajā projekta pārskata perioda (projekta dzīves cikla) maksimālajā termiņā, tāpēc šādu apstākļu iestāšanās arī ir uzskatāma par projekta dzīves cikla beigām, pēc kura sadarbības iestāde turpmāko projekta uzraudzību neveic. 3.9. **Citi nosacījumi:**3.9.1. MK noteikumu projekts paredz, ka projekta iesniedzējs veic izmaksu un ieguvumu analīzi (ekonomisko analīzi un finanšu analīzi), paredzot, ka projekta ekonomiskā ienesīguma norma ir lielāka par sociālo diskonta likmi (pieci procenti) un projekta ekonomiskā neto pašreizējā vērtība ir lielāka par nulli.Projekta pārskata periodu (projekta dzīves ciklu) nosaka atbilstoši Komisijas regulas Nr.480/2014 1. pielikumam, kas piemērojams atkarībā no projekta investīciju jomas. Saskaņā ar minētās regulas I pielikumu atkarībā no nozares ir noteikti šādi projekta pārskata periodi:

|  |  |
| --- | --- |
| Nozare | Pārskata periods (gadi) |
| Dzelzceļš | 30 |
| Ūdensapgāde/sanitārija | 30 |
| Ceļi | 25–30 |
| Atkritumu apsaimniekošana | 25–30 |
| Ostas un lidostas | 25 |
| Pilsētas transports | 25–30 |
| Enerģija | 15–25 |
| Pētniecība un inovācija | 15–25 |
| Platjosla | 15–20 |
| Uzņēmējdarbības infrastruktūra | 10–15 |
| Citas nozares | 10–15 |

3.9.2. MK noteikumu projektā tiek noteikti gadījumi, kādos sadarbības iestādei ir tiesības vienpusēji atkāpties no noslēgtās vienošanās ar finansējuma saņēmēju par projekta īstenošanu, kas detalizēti tiks norādīti vienošanās vai civiltiesiskajā līgumā par projekta īstenošanu.3.9.3. Energoefektivitātes likuma 15. panta trešā daļa nosaka, ka ES fondu atbildīgās iestādes MK noteikumos par specifiskā atbalsta mērķa īstenošanu paredz projektu enerģijas patēriņa rādītājus tām aktivitātēm, kas tiešā veidā nav vērstas uz energoefektivitātes uzlabošanu, tomēr sekmē to. Ekonomikas ministrijas skaidro, ka tas attiecas, piemēram, uz aktivitātēm, kurās tiek uzlabotas vai iegādātas ēkas, iekārtas, transportlīdzekļi, kā arī ieviesti energoresursu patērētāju izturēšanās maiņu veicinoši pasākumi. Energoefektivitātes likuma 15. panta ceturtā daļa nosaka, ka, ja šāds projekts ir pilnībā vai daļēji īstenots, izmantojot tādus atbalsta veidus kā maksājumi no valsts vai pašvaldības budžeta, valsts vai pašvaldību galvojumi, kredītu procentu likmju subsidēšana, kā arī cita finanšu palīdzība, kas tiek piešķirta vai sniegta no valsts, pašvaldības vai ES budžeta līdzekļiem un ārvalstu finanšu palīdzības līdzekļiem, tad finansējuma saņēmējs pēc projekta realizācijas turpmākos trīs gadus ik gadu sniedz informāciju par projekta enerģijas patēriņa rādītājiem. Saskaņā ar MK noteikumu projektu, ja projekta ietvaros tiek plānoti ieguldījumi būvē (piemēram, ēkā, ielu apgaismojumā u.c.) projekta iesniedzējs projekta iesniegumā norāda enerģijas patēriņu (megavatstundas) pirms projekta īstenošanas, kā arī finansējuma saņēmējam ir pienākums informēt sadarbības iestādi par enerģijas patēriņu (megavatstundas) trīs gadus pēc projekta īstenošanas. Plašāku informāciju projektu iesniedzējiem sniedz MK 2016. gada 11. oktobra noteikumi Nr. 668 "Energoefektivitātes monitoringa un piemērojamā energopārvaldības sistēmas standarta noteikumi" un Ekonomikas ministrijas izstrādātā metodika "Metodisko ieteikumu enerģijas ietaupījumu ziņošanai", kas ir pieejama Ekonomikas ministrijas tīmekļvietnē [https://em.gov.lv/lv/nozares\_politika/energoefektivitate\_un\_siltumapgade/ energoefektivitate/energijas\_ietaupijumu\_zinosana](https://em.gov.lv/lv/nozares_politika/energoefektivitate_un_siltumapgade/energoefektivitate/energijas_ietaupijumu_zinosana/)3.9.4. 5.5.1. SAM ir netieša ietekme gan uz horizontālo principu "Vienlīdzīgas iespējas", gan uz horizontālo principu "Ilgtspējīga attīstība". Ietekme uz horizontālo principu "Vienlīdzīgas iespējas" ir vides un informācijas pieejamības veicināšana, un projektu iesniegumu vērtēšanā tiks piešķirti papildu punkti projektiem, kas paredzēs specifiskas vides un informācijas pieejamību veicinošas darbības papildu būvnormatīvos noteiktajam. Lai nodrošinātu šī principa uzraudzību, MK noteikumu projekts paredz finansējuma saņēmējam uzkrāt datus par horizontālā rādītāja sasniegšanu, proti, objektu skaits, kuros ERAF ieguldījumu rezultātā ir nodrošināta vides un informācijas pieejamība.Ietekme uz horizontālo principu "Ilgtspējīga attīstība" ir "zaļā" publiskā iepirkuma principu ievērošana publiskajos iepirkumos un jaunizveidoto "zaļo" darbvietu skaits atbalstītajos objektos. Projektu vērtēšanā tiks piešķirti papildu punkti projektam, kas paredzēs "zaļā" iepirkuma nosacījumus projekta ietvaros veicamajos publiskajos iepirkumos. Savukārt par jaunizveidoto "zaļo" darbvietu skaitu atbalstītajos objektos papildu punktu skaits projekta vērtēšanā netiks noteikts. Lai nodrošinātu šī principa uzraudzību, MK noteikumu projekts paredz finansējuma saņēmējiem pienākumu uzkrāt datus par horizontālā principa "Ilgtspējīga attīstība" rādītāju sasniegšanu, t.i., veikto "zaļo" publisko iepirkumu summa (*euro*) projektu ietvaros un jaunizveidoto "zaļo" darbvietu skaitu atbalstītajos objektos (ja attiecināms).4. Ievērojot Regulas Nr. 651/2014 11. pantā noteikto, VARAM, izmantojot Eiropas Komisijas elektroniskās paziņošanas sistēmu, 20 darbdienu laikā no noteikumu projekta stāšanās spēkā nosūtīs kopsavilkuma informāciju Regulas Nr. 651/2014 II pielikumā "Informācija par valsts atbalstu, kam piešķirts atbrīvojums saskaņā ar šīs regulas nosacījumiem" noteiktajā standartizētajā formātā par atbalsta pasākumu. |
| 3. | Projekta izstrādē iesaistītās institūcijas | FM un KM. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 5.5.1.  SAM trešās atlases kārtas projektu iesniegumu iesniedzēji un projektu iesniegumu vērtētāji, CFLA. |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā to, ka 5.5.1.SAM trešās atlases kārtas projektu ietvaros plānots radīt jaunus pakalpojumus, paplašinot kultūras un dabas izzināšanas pakalpoju klāstu teritorijā, līdz ar projektu īstenošanu tiks nodrošinātas iedzīvotāju kvalitatīva brīvā laika pavadīšanas iespējas un veicināts teritoriju apmeklējuma pieaugums.Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne ES fondu vadībā iesaistītajām institūcijām, jo SAM 5.5.1. trešā atlases kārta tiek izveidota, pārdalot finansējumu no SAM 5.6.2. pirmās atlases kārtas (jauns finansējums netiek piesaistīts). MK noteikumu projekts nosaka, ka projekta attiecināmajās izmaksās ir iekļaujamas projekta administrēšanas izmaksas, tādejādi samazinot administratīvo izmaksu slogu uz projekta iesniedzēja budžetu. |
| 3. | Administratīvo izmaksu monetārs novērtējums | Eiropas Savienības fondu administrēšanas izmaksas plānots segt no Eiropas Savienības struktūrfondu un Kohēzijas fonda 2014.-2020. gada plānošanas perioda tehniskās palīdzības projekta līdzekļiem. |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | MK noteikumu projektu nepieciešams apstiprināt vienlaikus vai pēc MK noteikuma projekta "Grozījumi Ministru kabineta 2015. gada 10. novembra noteikumos Nr. 645 "Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi"" apstiprināšanas MK. |
| 2. | Atbildīgā institūcija | VARAM sadarbībā ar KM un FM. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas regula Nr. 480/2014, Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV) |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |
| **1. tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas regula Nr. 480/2014, Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV)  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.480/2014 15. panta 2. punkts un 1. pielikums | MK noteikumu projekta 22. un 51. punkts | Vienība tiek ieviesta pilnībā | Netiek paredzētas stingrākas prasības |
| Komisijas regulas Nr.[651/2014](http://eur-lex.europa.eu/eli/reg/2014/651/oj/?locale=LV) 2. panta 18. punkts | MK noteikumu projekta 16.1. apakšpunkts | Vienība tiek ieviesta pilnībā | Netiek paredzētas stingrākas prasības |
| Komisijas regulas Nr.[651/2014](http://eur-lex.europa.eu/eli/reg/2014/651/oj/?locale=LV) 2. panta 29. punkts | MK noteikumu projekta 39. punkts | Vienība tiek ieviesta pilnībā | Netiek paredzētas stingrākas prasības |
| Komisijas regulas Nr.[651/2014](http://eur-lex.europa.eu/eli/reg/2014/651/oj/?locale=LV) 2. panta 30. punkts | MK noteikumu projekta 39. punkts | Vienība tiek ieviesta pilnībā | Netiek paredzētas stingrākas prasības |
| Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 9. panta 1. punkta "c" un 4. punkts | MK noteikumu projekta 49. punkts | Vienība tiek ieviesta pilnībā | Netiek paredzētas stingrākas prasības |
| Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 12. panta **1. punkts** | MK noteikumu projekta 50. punkts | Vienība tiek ieviesta pilnībā | Netiek paredzētas stingrākas prasības |
| Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 8. pants | MK noteikumu projekta 47. punkts | Vienība tiek ieviesta pilnībā | Netiek paredzētas stingrākas prasības |
| Komisijas regulas Nr. [651/2014](http://eur-lex.europa.eu/eli/reg/2014/702/oj/?locale=LV) 53. pants | MK noteikumu projekta 12. un 46.punkts | Vienība tiek ieviesta pilnībā | Netiek paredzētas stingrākas prasības |
| Komisijas regulas Nr.651/2014 1. panta 2. punkta "c" un "d" apakšpunkts  | MK noteikumu projekta 46.1.apakšpunkts | Vienība tiek ieviesta pilnībā | Netiek paredzētas stingrākas prasības |
| Komisijas regulas Nr.651/2014 1. panta 3. punkta, 1. panta 4. punkta "a" apakšpunkts | MK noteikumu projekta 46.1. apakšpunkts | Vienība tiek ieviesta pilnībā | Netiek paredzētas stingrākas prasības |
| Komisijas regulas Nr. 651/2014 4. panta "z" apakšpunkts | MK noteikumu projekta 46.2. apakšpunkts | Vienība tiek ieviesta pilnībā | Netiek paredzētas stingrākas prasības |
| Komisijas regulas Nr. 651/2014 1. panta 5. punkts | MK noteikumu projekta 46.3.2. apakšpunkts | Vienība tiek ieviesta pilnībā | Netiek paredzētas stingrākas prasības |
| Komisijas regulas Nr. 651/2014 53. panta 6. punkts | MK noteikumu projekta 12.punkts | Vienība tiek ieviesta pilnībā | Netiek paredzētas stingrākas prasības |
| Komisijas regulas Nr. 651/2014 53. panta 10. punkts | MK noteikumu projekta 46.3.1. apakšpunkts | Vienība tiek ieviesta pilnībā | Netiek paredzētas stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar |
| Saistības sniegt paziņojumu ES institū­cijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |
| **2. tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptau­tiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar | Projekts šo jomu neskar | Projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām? | Projekts šo jomu neskar |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrībai ir iespējas līdzdarboties noteikumu projekta izstrādē šādi:1. rakstiski sniegt viedokli par MK noteikumu projektu tā izstrādes stadijā, pēc MK noteikumu projekta ievietošanas VARAM tīmekļvietnes sadaļā "Sabiedrības līdzdalība" laika periodā no 2017. gada 22. jūnija līdz 2017. gada10. jūlijam;
2. sagatavot atzinumu par MK noteikumu projektu pēc tā izsludināšanas VSS.

MK noteikumu projekts tiks saskaņots ar Latvijas Lielo pilsētu asociāciju, FM, KM, Tieslietu ministriju, Ekonomikas ministriju un CFLA. |
| 2. | Sabiedrības līdzdalība projekta izstrādē | MK noteikumu projekta izstrādes procesā ir notikušas konsultācijas un tikšanās ar Latvijas Lielo pilsētu asociāciju, KM un FM.  |
| 3. | Sabiedrības līdzdalības rezultāti | Sabiedrības līdzdarbības rezultātā ir izstrādāti šādi dokumenti:1. MK noteikumu projekts, kas paredz kārtību, kādā īsteno 5.5.1. SAM trešo atlases kārtu, nosakot tās mērķi, pieejamo finansējumu, prasības projekta iesniedzējam, atbalstāmo darbību un izmaksu attiecināmības nosacījumus, īstenošanas nosacījumus, valsts atbalsta nosacījumus u.c.
2. Projektu iesniegumu vērtēšanas kritēriju projekts un projektu iesniegumu vērtēšanas kritēriju piemērošanas metodikas projekts.
 |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, KM, CFLA, republikas pilsētas pašvaldību (Daugavpils, Jelgavas, Rīgas, Valmiera, Ventspils) izveidotās projektu iesniegumu vērtēšanas komisijas un 5.5.1. SAM trešās atlases kārtas projektu iesniegumu iesniedzēji. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Ņemot vērā to, ka SAM 5.5.1. trešā atlases kārta tiek izveidota, pārdalot finansējumu no SAM 5.6.2. pirmās atlases kārtas (jauns finansējums netiek piesaistīts), papildus ietekme uz valsts budžetu un pašvaldību budžetiem neveidojas**.** |

*Anotācijas III sadaļa – projekts šo jomu neskar.*

Vides aizsardzības un

reģionālās attīstības ministrs Kaspars Gerhards

Vīza:

 valsts sekretārs Rinalds Muciņš

25.07.2017 14:43

5019

L. Dorbe, 66016767

liene.dorbe@varam.gov.lv

1. Atbilstoši Eiropas Parlamenta un Padomes 2013. gada 17. decembra regulas (ES) Nr. [1301/2013](http://eur-lex.europa.eu/eli/reg/2013/1301?locale=LV) par Eiropas Reģionālās attīstības fondu un īpašiem noteikumiem attiecībā uz mērķi „Investīcijas izaugsmei un nodarbinātībai” un ar ko atceļ regulu (EK) Nr. [1080/2006](http://eur-lex.europa.eu/eli/reg/2006/1080?locale=LV) 7. panta 4. un 5. punktam un Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 10. panta otrās daļas 17. punktam. [↑](#footnote-ref-2)
2. Darbības programma “Izaugsme un nodarbinātība”, 1097.rindkopa. [↑](#footnote-ref-3)
3. Partnerības līgums 2014.-2020.gada plānošanas perioda Eiropas struktūrfondu un investīciju fondu īstenošanai, 670.rindkopa. [↑](#footnote-ref-4)
4. Ministru kabineta 2015. gada 10. novembra rīkojums Nr. 709 "Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai" [↑](#footnote-ref-5)
5. Jebkuras būves attīstība ir nesaraujami saistīta ar publiskās ārtelpas attīstību, kas ir definēta Ministru kabineta 2013.gada 30.aprīļa noteikumu Nr.240 "Vispārīgie teritorijas plānošanas, izmantošanas un apbūves noteikumi" 2.21.apakšpunktā: "publiskā ārtelpa - sabiedrībai pieejamas teritorijas un telpa, ko veido ielas, bulvāri, laukumi, parki, dārzi, skvēri, pagalmi, krastmalas, pasāžas, promenādes un citas vietas, kas nodotas publiskai lietošanai neatkarīgi no īpašuma piederības". [↑](#footnote-ref-6)
6. Finanšu ministrijas metodika "Metodika par netiešo izmaksu vienotās likmes piemērošanu projekta izmaksu atzīšanā" (2016. gada 28. jūlijs) [↑](#footnote-ref-7)
7. Finanšu ministrijas 2015.gada 2.jūnija vadlīnijas Nr.2.1. "Vadlīnijās attiecināmo un neattiecināmo izmaksu noteikšanai 2014.-2020.gada plānošanas periodā" [↑](#footnote-ref-8)